અરજદાર જીગ્નેશ અરજણભાઇ કંજારીયા દ્વારા હાઇકોર્ટ સમક્ષ કરાયેલી રિટ અરજીમાં એડવોકેટ કલરવ પટેલ અને એડવોકેટ પ્રતિક નાયકે રજૂઆત કરતાં જણાવ્યું હતું કે, હરિવીલા સોસાયટી ખાતે બંગલા નંબર-૧૪,૧૫ અને ૧૬ ખાતે વીણાબહેન શર્માએ ગેરકાયદેસર બાંધકામ કરી પ્લે સ્કૂલ(ઇંગ્લીશ) ચલાવી રહ્યા હોઇ અરજદારે આ સમગ્ર મામલે અમદાવાદ મ્યુનિસિપલ કોર્પોરેશન, મ્યુનિસિપલ કમિશનર સહિતના સંબંધિત સત્તાવાળાઓને લેખિતમાં ફરિયાદ કરી હતી.